Colección Numismática Nacional dos Estados Unidos

A **Colección Numismática Nacional** é un gabinete de moedas e medallas de titularidade pública dos Estados Unidos, que forma parte da parte do Museo Nacional de Historia Americana, do Instituto Smithsoniano.

## Fondos e exposición 
Trátase dunha das coleccións numismáticas máis grandes do mundo e abrangue non só moedas e medallas senón tamén billetes, probas numismáticas, documentos e outros elementos relacionados. Ten un fondo de arredor de 1.600.000 obxectos, entre eles 450.000 moedas, medallas e condecoracións, e 1.100.000 exemplares de billetes.

Ata 2004, a exposición na que se integraba a colección era a única sobrevivente da disposición orixinaria do Museo Nacional de Historia Americana de 1964. A finais de 2004, aquela exposición foi clausurada e a colección regresou ás cámaras acoirazadas do Instituto Smithsoniano. Hoxe só se amosan ao público unhas poucas decenas das súas pezas máis representativas.

## Pezas máis salientables 
[miniatura|180px|[Dólar Continental de 1776, que forma parte da colección]]

Entre as pezas que forman parte da colección cómpre destacar as seguintes:

* Unha moeda española de ouro de 20 excelentes dos Reis Católicos.
* Medio dobrón (*half doubloon*) neoiorquino de 1787, cuñado por Ephraim Brasher.
* O dólar Continental de 1776.
* As tres variantes coñecidas do dólar de 1804.
* Moeda de ouro estadounidense de 20 dólares *Liberty Head* de 1849.
* As dúas probas numismáticas de moedas ouro de 50 dólares de 1877.
* A serie completa das nove probas numismáticas de moedas de 5 centavos cuñada entre 1909 e 1910, coñecida como *Washington nickels*.
* Un exemplar dos rarísimos 5 centavos de 1913 (*Liberty Head nickel*).
* Dous exemplares da moeda de ouro de 20 dólares Saint-Gaudens de 1933.
* Proba numismática dunha moeda dun céntimo de dólar de 1974 cuñada en aluminio.

## Galería de imaxes 

Ficheiro:LONGACRE, James (drawing, $20 double eagle reverse).jpg|Deseño do reverso dunha moeda de 20 dólares.
Ficheiro:1804 dollar type I obverse.jpeg|Anverso do dólar de 1804.
Ficheiro:1849 $20 Liberty Head double eagle pattern (obverse).jpg|Anverso dos 20 dólares de 1849.
Ficheiro:1877 $50 Fifty Dollar pattern (Judd-1547, Pollock-1720) Obverse.jpg|Anverso da proba de 50 dólares de 1877.
Ficheiro:Brasher Doubloon, 1787 - National Museum of American History - DSC00238.jpg|O *Brasher doubloon exposto no museo.*
Ficheiro:NNC-US-1913-5C-Liberty Nickel (cents).jpg|5 centavos de 1913 (*Liberty Head*).
Ficheiro:US-00010-One Cent (1974) Aluminum.jpg|Raro exemplar dun centavo Lincoln de 1974 cuñado en aluminio.
Ficheiro:US-Colonial (SC-149)-South Carolina-10 April 1778.jpg|Billete de 10 xilins de Carolina do Sur da época colonial (1778).
Ficheiro:US-$1-LT-1880-Fr-29 (face only).jpg|Billete estadounidense dun dólar de 1880.

## Notas 
## Véxase tamén 
### Bibliografía 
*Clain-Stefanelli, Elvira. (1986). “Donors and Donations: The Smithsonian’s National Numismatic Collection”. En Needleman, S. B. *.* Chicago. Ares. Páxinas. 251-268. ISBN 9780890054383
*Clain-Stefanelli, Vladimir. (1968). ''''. Washington. Smithsonian Institution.

### Outros artigos 
* Lista de museos numismáticos
* Instituto Smithsoniano
*Elvira Clain-Stefanelli

### Ligazóns externas 
* Sitio web da Colección Numismática Nacional dos Estados Unidos
*Sitio web do Museo Nacional de Historia Americana
*Sitio web do Instituto Smithsoniano